

**. Napirend**

**Előterjesztés**

az önkormányzati intézmények és az önkormányzat előirányzatainak módosítására

**Tisztelt Közgyűlés!**

Az önkormányzati intézmények és az önkormányzat 2019. évi előirányzatait változtatni szükséges az alábbiak miatt:

1. Az Egri Szociális Szolgáltató Intézményhez tartozó Felsővárosi Gondozási Központban és az Idősek Berva-völgyi otthonában a feladatok ellátásának biztosításához előre nem látható karbantartási munkák váltak szükségessé. Az intézmény szeretne a felújítási előirányzaton lévő maradványából 3.000.000 Ft-ot emiatt dologi kiadásokra felhasználni. Kérte az előirányzatok közötti átcsoportosítást.
2. Az Egri Közszolgáltatások Városi Intézményénél a „Tárgyi Eszköz Nyilvántartó Program”-hoz kiegészítő modul megvásárlása vált szükségessé, továbbá a fenntartó által a Szivárvány Óvoda költöztetéséhez biztosított dologi kiadások átcsoportosítására is szükség van, bútorok, konyhai eszközök beszerzése miatt. Kérte az intézmény a beruházások előirányzatának 3.500.000 Ft-os emelését a dologi kiadások előirányzatának egyidejű csökkentésével.
3. Az Egri Városi Sportiskolánál 2019.11.26-ig 7.376.114 Ft működési többletbevétel keletkezett bérleti díjakból és tagdíj befizetésekből. A többletbevételt az intézmény szeretné előirányzatosítani a versenyeztetéssel kapcsolatban felmerült kiadások fedezetére (versenybírói díjak, műszaki személyzet hétvégi rendezvényeken elvégzett többletmunkája). Kérte a személyi juttatások előirányzatának 6.277.544 Ft-os, valamint a munkaadókat terhelő járulékok és szociális hozzájárulási adó előirányzatának 1.098.570 Ft-os emelését a működési bevételek előirányzatának 7.376.114 Ft-os egyidejű növelésével.
4. A Gárdonyi Géza Színház az előadóművészeti szervezetek többlettámogatása címen kapott támogatás végleges elszámolása miatt kérte a működési célú támogatás államháztartáson belülről előirányzatának csökkentését 10.478.466 Ft-tal a felhalmozási célú támogatás államháztartáson belülről előirányzatának egyidejű emelésével. Ezzel egyidőben szükséges rendezni az önkormányzat előirányzatait is.
5. Az Egri Kulturális és Művészeti Központnál a 2018. évben beérkezett EFOP- 3.3.2-16-2016-00067 pályázattal kapcsolatban több tárgyi eszköz került beszerzésre a tervezettnél. Kérte emiatt az intézmény a dologi kiadások előirányzatának csökkentését 696.000 Ft értékben a beruházások előirányzatának egyidejű emelésével.
6. A Dobó István Vármúzeum a GINOP-7.1.1-15-2016-00009 pályázattal kapcsolatban kiállítási forgatókönyv elkészítése miatt, az EFOP-3.3.2-16-2016-00341 pályázattal kapcsolatosan demonstrációs eszközök vásárlása miatt, a TOP-7.1.1-16-H-ERFA-2018-00007 pályázattal kapcsolatban szakértői szolgáltatás épületgépészeti tervezés igénybevétele, valamint reprezentációs kiadásokat terhelő járulék-rendezés miatt előirányzat átcsoportosításokat szeretne végrehajtani. Kérte a személyi juttatások 2.349.000 Ft-os, a munkaadókat terhelő járulékok és szociális hozzájárulási adó 297.020 Ft-os, valamint a felújítások 3.000.000 Ft-os csökkentését a dologi kiadások 5.543.074 Ft-os és a beruházási kiadások 102.946 Ft-os egyidejű emelésével. Kérte az előzőekkel összefüggésben a működési célú támogatás államháztartáson belülről előirányzatának 2.897.054 Ft-os emelését a felhalmozási célú támogatás államháztartáson belülről előirányzatának egyidejű csökkentésével.

1. Eger Megyei Jogú Város Önkormányzata 2020. évi villamos energia beszerzésre közbeszerzési eljárást írt ki, mely 2019. december 02-ával lezárult. A közbeszerzési eljárás érvényes volt. Az eljárás eredménye, hogy magasabb áron jutunk 2020. évben villamos energiához, ezért az eljárás során megállapított mennyiséghez szükséges a megfelelő fedezet biztosítása. A fedezet biztosításával az eljárás eredményes lesz. Eger város villamos energia beszerzés tekintetében a 2020.01.01. 00:00 CET - 2020.12.31. 24:00 CET pénzügyi fedezete a 2020. évi költségvetésben teljes összegben 86.130.882 Ft nettó értékben kerüljön megtervezésre. Az eljárás során előzetesen az Önkormányzat nyilatkozott nettó 82.714.417 Ft fedezet biztosítására, melyet a közbeszerzési eljárás lezárása kapcsán kell kiegészítenünk a fent megjelölt összegre.

Kérem a Tisztelt Közgyűlést, hogy a javaslatot tárgyalja meg és fogadja el.

Eger, 2019. december 2.

Mirkóczki Ádám

Polgármester

Határozati javaslat (egyszerű többség):

1. Eger Megyei Jogú Város Önkormányzata Közgyűlése elrendeli az Egri Szociális Szolgáltató Intézménynél a (I. fejezet 3. címszám kötelező feladat) a dologi kiadások kiemelt előirányzatának 3.000.000 Ft-os emelését a felújítások kiemelt előirányzatának egyidejű csökkentésével.

Felelős: Mirkóczki Ádám Polgármester,

Juhászné dr. Krecz Erzsébet Gazdasági Irodavezető,

Spisák György Polgármesteri Irodavezető

Határidő: 2019. december 31.

1. Eger Megyei Jogú Város Önkormányzatának Közgyűlése elrendeli, hogy az Egri Közszolgáltatások Városi Intézményénél (I. fejezet 10. címszám kötelező feladat) történjen meg a beruházások kiemelt előirányzatának emelése 3.500.000 Ft összegben a dologi kiadások kiemelt előirányzatának egyidejű csökkentésével.

Felelős: Mirkóczki Ádám Polgármester,

Juhászné dr. Krecz Erzsébet Gazdasági Irodavezető

Határidő: 2019. december 31.

1. Eger Megyei Jogú Város Önkormányzatának Közgyűlése elrendeli az Egri Városi Sportiskolánál (I. fejezet 2. címszám kötelező feladat) a személyi juttatások kiemelt előirányzatának 6.277.544 Ft-os, valamint a munkaadókat terhelő járulékok és szociális hozzájárulási adó kiemelt előirányzatának 1.098.570 Ft-os emelését a működési bevételek kiemelt előirányzatának 7.376.114 Ft-os egyidejű növelésével.

Felelős: Mirkóczki Ádám Polgármester,

Juhászné dr. Krecz Erzsébet Gazdasági Irodavezető,

Spisák György Polgármesteri Irodavezető

Határidő: 2019. december 31.

1. Eger Megyei Jogú Város Önkormányzatának Közgyűlése elrendeli, hogy a Gárdonyi Géza Színháznál (I. fejezet 8. címszám kötelező feladat) történjen meg a működési célú támogatás államháztartáson belülről kiemelt előirányzatának csökkentése 10.478.466 Ft értékben a felhalmozási célú támogatás államháztartáson belülről kiemelt előirányzatának egyidejű emelésével. Elrendeli továbbá Eger Megyei Jogú Város Önkormányzatánál a működési célú irányítószervi támogatások folyósítása kiemelt előirányzatának növelését 10.478.466 Ft értékben a felhalmozási célú irányítószervi támogatások folyósítása kiemelt előirányzatának egyidejű csökkentésével.

Felelős: Mirkóczki Ádám Polgármester,

Juhászné dr. Krecz Erzsébet Gazdasági Irodavezető,

Spisák György Polgármesteri Irodavezető

Határidő: 2019. december 31.

1. Eger Megyei Jogú Város Önkormányzatának Közgyűlése elrendeli az Egri Kulturális és Művészeti Központnál (I. fejezet 1. címszám kötelező feladat) a dologi kiadások előirányzatának csökkentését 696.000 Ft értékben a beruházások előirányzatának egyidejű emelésével.

Felelős: Mirkóczki Ádám Polgármester,

Juhászné dr. Krecz Erzsébet Gazdasági Irodavezető,

Spisák György Polgármesteri Irodavezető

Határidő: 2019. december 31.

1. Eger Megyei Jogú Város Önkormányzatának Közgyűlése elrendeli a Dobó István Vármúzeumnál (I. fejezet 12. címszám kötelező feladat) a személyi juttatások kiemelt előirányzatának 2.349.000 Ft-os, a munkaadókat terhelő járulékok és szociális hozzájárulási adó kiemelt előirányzatának 297.020 Ft-os, valamint a felújítások kiemelt előirányzatának 3.000.000 Ft-os csökkentését a dologi kiadások kiemelt előirányzatának 5.543.074 Ft-os és a beruházások kiemelt előirányzatának 102.946 Ft-os egyidejű emelésével. Elrendeli továbbá a működési célú támogatás államháztartáson belülről kiemelt előirányzatának 2.897.054 Ft-os emelését a felhalmozási célú támogatás államháztartáson belülről kiemelt előirányzatának egyidejű csökkentésével.

Felelős: Mirkóczki Ádám Polgármester,

Juhászné dr. Krecz Erzsébet Gazdasági Irodavezető,

Spisák György Polgármesteri Irodavezető

Határidő: 2019. december 31.

1. Eger Megyei Jogú Város Közgyűlése jóváhagyja, hogy a 2020.01.01. 00:00 CET - 2020.12.31. 24:00 CET általános célú villamos energia közbeszerzés, mint a villamos energia értékesítés teljes ellátás alapú villamos energia kereskedelmi szerződés keretében c. közbeszerzés pénzügyi fedezete a 2020. évi költségvetésben 86.130.882 Ft nettó értékben kerüljön biztosításra.

Felelős: Mirkóczki Ádám Polgármester,

Juhászné dr. Krecz Erzsébet Gazdasági Irodavezető

Határidő: 2019. december 19.